Højbelagt smørrebrød, pilsnere og en lille skarp. Der manglede ikke noget til dagens frokost for en gruppe plejehjemsbeboere.

-	Velkommen! Sådan lød det fra lederen af Lindholm Plejehjem, Asia Christensen, da hun bød på frokost for 14 af plejehjemmets borgere i sit hjem. På grund af coronapandedemien skal beboerne stadigvæk være forsigtige. -	Vi kan ikke bare tage hele plejehjemmet med på en restaurant. Vi skal stadig passe på, fordi de er sårbare, siger Asia Christensen. Samværet betyder noget Det er ikke alle beboerne fra Lindholm Plejehjem, der bryder sig om at komme et sted hen, hvor der er mange fremmede mennesker. Men det er stadig vigtigt at kunne komme lidt ud af de vante rammer. -	At komme ud og dufte blomsterne, se grønne blade, se hvordan vinden blæser, og hvordan man er sammen på en anden måde udenfor plejehjemmet – det betyder rigtig meget, siger Asia Christensen. En anden god grund til at invitere gæster til frokost var også, at Asia Christensens hjem endelig stod færdig. -	Det har de jo fulgt rigtig meget med i, så nu var tiden inde til at de kunne se det, siger Asia Christensen.